Menighedsrådsmøde den 27. marts kl. 17.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Karen Voigt Steffensen, Lydia Skov Andersen, Michael Fornitz, Lotte Malene Vibild Schønau og Tina Pedersen.

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 9. januar 2025. |  |
|  | Referatet fra menighedsrådsmødet den 9. januar blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Jacob Ørsted:** Konfirmandovernatningen i weekenden den 21.-22. marts var en succes.  Der er mange bryllupper også uden for den almindelige bryllupssæson.  Der er blevet afholdt sorggrupper i samarbejde med Rasmus Nøjgaard fra Sankt Jakobs Kirke. Det har været meget givende for de deltagende.  Menighedsrådet siger god for, at der indhentes ekstern hjælp til opdatering af hjemmesiden. |
|  | **Kasserer:** Marianne Skodborggaard har deltaget i Landsforeningens kursus for kasserere. Straks efter påske vil vi gennemgå regnskaberne for at se, om der er noget som skal prioriteres anderledes. |
|  | **Kirkeværgen:** Lydia Skov Andersen har talt med Feodora i provstiet, da sidste års Kirkesyn ikke er blevet afsluttet. Det vil der blive rådet bod for ved dette års Kirkesyn.  Vi har fået opsat en midlertidig belysning i entreen, da de gamle lamper brændte sammen.  Der arbejdes på at få et el-eftersyn i børnehaven.  Nøgleboksen ud til Sankt Annæ Plads til brug for brandmyndighederne skal udskiftes. TDC nedlægger sine fastnetkabler, hvilket har konsekvenser for vores brandalarm, som kører på en fast forbindelse. Vi er derfor nødsaget til at få etableret ny forbindelse.  Vi har ikke brug for så mange af de store podier, som vi ligger inde med og for at gøre plads i sakristiet vil nogle af dem derfor blive bortskaffet.  Vi har fået del i fem procent midlerne til et nyt el-skab.  Menighedsrådet godkender, at kirkeværgen må igangsætte drifts-projekter indenfor den aftalte økonomiske ramme. |
|  | **Aktivitetsudvalget:** Jan Pehrsson kan fortælle, at stort set alle tirsdagsmøderne for efteråret er fastlagt og at kirkehøjskolen vil blive planlagt ved næste møde. Der er også allerede mange koncerter på programmet. |
|  | **Kirkegården:** Det første møde i udvalget ligger den 28. marts. |
|  | **Børnehaven:** Vi er oppe på 47-48 børn nu, hvilket giver en god økonomi. Der er også en rigtig god medarbejderstab. |
|  | **Menighedsplejen:** Den lille udflugt i år den 21. maj går til Hotel Bethel i Nyhavn. |
|  | **Nybodergården:** Den 4. juni er der møde med bestyrelsen og den 13. maj mellem kl. 13 og 15 kan man deltage i en omvisning på plejehjemmet. |
| 4. Godkendelse af Årsrapport 2024. |  |
|  | Menighedsrådet godkendte ”Garnisons Sogns Menighedsråd, CVR-nr. 21289310, Regnskab 2024, Afleveret d. 27-03-2025 08:27”. |
| 5. Status og videre planlægning vedr. projekt for menighedshus, kapel og kirkeplads. |  |
|  | Vi er kommet med i Provstiets konsulentrunde. Mødet ligger den 1. april kl. 11. Arkitekt Ole Drachmann deltager.  Byggeudvalget holder møde den 9. april kl. 16. |
| 6. Forslag om oprettelse af  et børnekor ved  Garnisonskirkens  Menighedsbørnehave. |  |
|  | Jens Christian Grøndahl orienterer menighedsrådet om ideen om at oprette et børnekor for Garnisonskirkens Menighedsbørnehave. Menighedsrådet bakkede op om ideen. |
| 7. Forslag om navneskilt på gitteret ved indkørsel til kirken. |  |
|  | Menighedsrådet besluttede at bestille et vandret skilt med rød farve. |
| 8. Eventuelt. |  |
|  | På bekendtgørelserne skal det fremover fremgå, at der er AA-møder hver mandag kl. 20 i menighedshuset. |
|  | Der skal bruges opvaskertabs til opvaskemaskinen, da den automatiske doseringsfunktion ikke er sat til længere. |
| 9. Lukket punkt. |  |
|  |  |
|  |  |
|  |  |
|  |  |
|  |  |